Daces Brūniņas pinumu IZSTĀDE (Jaunannas TN)
2025-11-01 08:00 - 17:00 (Europe/Riga)
Daces Brūniņas pinumu izstāde skatāma Jaunannas Tautas nama Mazajā zālē.

Senioru sadraudzības pēcpusdiena “Mārkalnietis - malēnietis” (Mārkalnes TN)
2025-11-01 13:00 - 16:00
Mārkalnes tautas namā kaimiņpagastu senioru sadraudzības pēcpusdiena “Mārkalnietis – malēnietis”.

Ar groziņu un labu omu gaidīsim seniorus no Mārkalnes, Malienas, Mālupes, Pededzes, Liepnas, Jaunalūksnes un Ziemera pagasta.

Par muzikālo atmosfēru gādās Normunds Veļķeris.

Izrāde “Balle sākas” (Malienas TN)
2025-11-01 18:00 - 19:00
Malienas amatierteātra “Pakāpiens” pirmizrāde – Rita Missūne, “Balle sākas”, režisore Rūta Bokta.

Pikantu pavērsienu komēdija "Pidžama sešiem"
2025-11-01 18:00 - 20:50
Stāsta galvenie varoņi ir “nogurušie” četrdesmitgadnieki, kuri saskaras ar laulības dzīves problēmām. Lai izkrāšņotu savu dzīvi, Bernārs ir uzsācis dēku ar jaunu modeli Suzannu, kurai dāvina dārgas dāvanas. Tikmēr viņa sieva Žaklīna, kura arī ir nogarlaikojusies laulībā, uzsāk dēku ar sava vīra labāko draugu Robēru. Visam pa vidu trāpās ķēkša un kulinārijas servisa kalpotāja Suzeta, kas ierodas Bernāra mājā, lai pagatavotu vakariņas. Tur viņa tiek ierauta pārpratumu virpulī, kurā atrod sev izdevīgumu, līdz ierodas viņas roķīgais vīrs Žoržs un atrisina visus pārpratumus…

Lomās – Inese Kučinska vai Ilze Pukinska, Lelde Dreimane vai Anna Nele Āboliņa, Anete Rimkus vai Inga Krasovska, Egils Melbārdis vai Toms Liepājnieks, Jurijs Djakonovs vai Kristians Kareļins, kā arī Januss Johansons.

Režisors Herberts Laukšteins: “Izrādes varoņi ir pieraduši pie savas ikdienas, tāpēc meklē izeju no rutīnas mīlas dēkās. Dažādas situācijas viņus ierauj arvien dziļāk un dziļāk, līdz viņi iekrīt pārpratumu un melu tīklā. Šī komēdija ir par laulības izaicinājumiem un to, kā negaidīti pavērsieni var novest pie neparedzamām sekām, kurās katrs grib atrast savu laimes atslēgu. Mēs ceram, ka mūsu izstāstītais stāsts izklaidēs skatītājus, kā arī ļaus novērtēt attiecību vieglumu.”

Lugas autors – Marks Kamoleti, režisors – Herberts Laukšteins, scenogrāfe – Aurika Feldmane, kostīmi – Kristīne Bernarde, horeogrāfe – Inga Krasovska.

€15.00 – 25.00

Aktīvi radošais bērnu rīts “Rudens jampadracis” (Jaunannas TN)
2025-11-02 11:00 - 13:00
Jaunannas tautas namā aktīvi radošais bērnu rīts “Rudens jampadracis”.

Koncerts | ROKA PACELTA SVEICIENAM
2025-11-02 14:00 - 15:30
LATVIJAS DZIMŠANAS DIENA SKANĒS DZEJĀ UN DZIESMĀ! Svinēsim Latvijas dzimšanas dienu kopā – ar dzeju, mūziku un mīlestību pret savu zemi!

Marlēna Keine – balssMiks Galvanovskis – balssEduards Rediko – balssAija Dzērve – dzeja, balssJānis Skanis – dzejaMatīss Žilinskis – taustiņiViesturs Samts – sitamie instrumentiPēteris Ozoliņš – čells

Kāpēc šāds koncerta nosaukums? Domāsiet jūs, mīļie koncerta apmeklētāji – sveiciens vienmēr saistās ar atkalredzēšanos. Un ne velti… Uz kādu laiku – ilgāku vai varbūt ne tik ilgu – dzirkstošā un šarmantā, samtainās balss īpašniece, Latvijas Nacionālās operas soliste Marlēna Keine, teiks savai mīļajai Latvijai: “Uz drīzu tikšanos!” Taču kā skaistu dāvanu viņa atstās koncertprogrammu, kas uzrunās katru, kurš teiks “jā” un būs kopā ar mums šajā muzikālajā vakarā.

Kopā ar operdziedātāju Marlēnu Keini uz skatuves kāps bagāts muzikālais sastāvs, vēl nebijis salikums – Miks Galvanovskis ar savu enerģiju pieskandinās jebkuru zāli, pievienojas Eduards Rediko, skatītājiem labi pazīstams kā muzikālā šova “X Faktors” zvaigzne ne tikai Latvijā, talantīgais džeza pianists Matīss Žilinskis, pie sitamajiem instrumentiem – harizmātiskais Viesturs Samts, bet čella lirisko partiju izpildīs Pēteris Ozoliņš.

Koncertu vadīs un citēs skaistākos dzejoļus izcilo aktieru duets – Aijas Dzērves un Jāņa Skaņa performancē, tādējādi savijot koncerta programmu par īstu saldu piedevu visa pasākuma laikā. Koncerts būs kā garšu laboratorija. Emocionāls un skaits vienuviet. Par godu valsts svētku mēnesim.

Bērniem līdz 7.g.v. neaizņemot papildus sēdvietu, ieeja bez maksas.

Biļetes: https://www.bilesuparadize.lv/lv/event/156325

Sieviešu ansambļa “Pierla” jubilejas 25+1 koncerts “Ulda Stabulnieka & Ziemeru Pērles rudenī” (Māriņkalna TN)
2025-11-02 14:00 - 16:00
Māriņkalna tautas namā Ziemera pagasta sieviešu ansambļa “Pierla” jubilejas 25+1 koncerts “Ulda Stabulnieka & Ziemeru Pērles rudenī”. Koncertā piedalās vokālie ansambļi no Annas, Blomes, Liepnas, Veclaicenes.

Izstādes "Breinumu breinumi" atklāšana
2025-11-05 18:00 - 19:00
Rokdarbu un tekstilmākslas izstāde “Breinumu breinumi”, kurā Alūksnes Kultūras centra Tautas lietišķās mākslas studijas “Kalme” meistaru darbi tapuši, iedvesmojoties no rakstnieka Aleksandra Pelēča grāmatas “Puisiska dvēsele”. Izstāde veltīta novadnieka, rakstnieka Aleksandra Pelēča -105. gadadienai.

Pelēča prozā sastopamās bērnības ainas, dabas tēlojumi un rotaļīgais dzīves gars atdzīvojas tekstīlijās un rokdarbu faktūrās. Katrs darinājums ir kā tilts starp literatūru un tautas amatniecības tradīciju – starp rakstīto vārdu un taustāmu materiālu.

Nosaukums “Breinumu breinumi” simbolizē bērnības brīnumaino pasauli, kurā ikdienas lietas un mirkļi pārtop par maģiju. Arī šai izstādei radītie rokdarbi ir īsti brīnumi – no šķiedrām, diegiem un rakstiem tie veido stāstus, kuros dzīvo bērnības prieks un sirsnīgas atmiņas, aicinot skatītāju pašam piedzīvot brīnumu sajūtu.

Izstāde skatāma līdz 29. novembrim.

Senioru tikšanās “Zeltainā dzīves rudenī” (Jaunannas TN)
2025-11-06 11:00 - 12:30
Jaunannas tautas namā ikmēneša senioru tematiska tikšanās “Zeltainā dzīves rudenī”.

Senioru tikšanās “Pie tējas krūzes - par dzīvi” (Annas KN)
2025-11-07 10:00 - 12:00
Senioru tematiska tikšanās “Pie tējas krūzes – par dzīvi”.

Videofilma “Atmiņu vakars Mālupē” (Mālupes SN)
2025-11-07 18:00 - 19:30
Mālupes Saieta namā videofilma “Atmiņu vakars Mālupē” no cikla “Pagasta dzīve caur gadiem”.

Riharda Čerkovska stāvizrāde "Kailā patiesība"
2025-11-08 16:00 - 17:30
Šajā izrādē stāstīšu un izspēlēšu labākos jokus no savām iepriekšējām izrādēm – “Manas bijušās jeb tinder surprise”, “Patiesība par bērnu audzināšanu” (1. un 2. daļa) un “Patiesība par vīriešiem un sievietēm”!

Manas iepriekšējās stāvizrādes jeb “stand up komēdijas” ir cieši saistītas… Tās visas ir par – PATIESĪBAS MEKLĒJUMIEM.

Tāpēc nolēmu, ka būtu interesanti, šo dažādo stāstu labākos fragmentus apvienot vienā stāstījumā – dodot iespēju skatītājiem saņemt “krāšņu emociju buķeti”, lai viņi varētu kārtīgi izsmieties un sajusties – VIEGLI, VIEDI, BRĪVI!

Jokošos par eksistenci, attiecībām, bērniem, vīriešiem, sievietēm, dzīvi un nāvi…

Kā ierasts, ieeja pasākumā no 18 gadu vecuma.

Pasākuma ilgums – nezinu.

Teātra pasākums “Mēs nokļuvām “Situācijā”” (Pededzes TN)
2025-11-08 19:00 - 20:30
Amatierteātris “Situācija” ielūdz uz teātra pasākumu “Mēs nokļuvām “Situācijā””.

Piedalās Pededzes amatierteātris un draugi no Alūksnes un Balvu novada.

Svētku balle (Pededzes TN)
2025-11-08 21:00 - 2025-11-09 02:00
Pededzes tautas namā svētku balle. Spēlē Vjačeslavs Bogdanovs.

Līdzi var ņemt “groziņu”.

Galdiņu rezervēšana pa tālruni 29176039.

Balle ar grupu "Putukvass" (Veclaicenes TN)
2025-11-08 21:00 - 2025-11-09 02:00
Veclaicenes tautas namā balle kopā ar grupu “Putukvass”.

Par galdiņa rezervāciju zvanīt līdz 3. novembrim pa tālruni 27270210 (Kristīne).

“Mārtiņdienas andele” (Jaunannas TN)
2025-11-09 11:00 - 13:00
“Mārtiņdienas andelē” aicināti pieteikties mājražotāji, amatnieki, zemnieki, ģimenes ar savu ražoto produkciju. Pieteikšanās līdz 8. novembrim pa tālruni 29495371 (Elita).

Lāčplēša diena Alūksnē
2025-11-11 09:00 - 19:00
11. novembrī Lāčplēša diena Alūksnē:

9.00 Ekumenisks dievkalpojums Alūksnes evaņģēliski luteriskajā baznīcā;

10.30 Ziedu nolikšana pie Lāčplēša Kara ordeņa kavalieru atdusas vietām Alūksnes Lielajos kapos un Garnizona kapos;

no 16.30 Latvijas kontūras veidošana pie 7. Siguldas kājnieku pulka pieminekļa, noliekot svecītes;

17.45 Svētbrīdis un ziedu nolikšana pie 7. Siguldas kājnieku pulka pieminekļa, pieminot Brīvības cīņās kritušos pulka karavīrus;

18.00 Lāpu gājiens no 7. Siguldas kājnieku pulka pieminekļa uz Alūksnes Jauno pili. Ikviens iedzīvotājs aicināts kopā ar karavīriem doties lāpu gājienā;

18.30 Piemiņas brīdis pie Alūksnes Jaunās pils.

Ziedu nolikšana un svecīšu iedegšana Ezeriņu kapos (Ezeriņu kapi)
2025-11-11 10:00 - 10:30
11. novembrī 10.00 Ezeriņu kapos ziedu nolikšana un svecīšu iedegšana, godinot Lāčplēša Kara ordeņa kavalierus.

Ziedu nolikšana un sveču iedegšana Karvas Brāļu kapos (Alsviķi)
2025-11-11 10:00 - 10:30
Alsviķu pagasta Karvas Brāļu kapos ziedu nolikšana un sveču iedegšana par godu Lāčplēša dienai.

Ziedu nolikšana un sveču iedegšana "Akmeņdruvās" (Pededze)
2025-11-11 11:00 - 12:00
Pededzē “Akmeņdruvās” ziedu nolikšana un sveču iedegšana Lāčplēša Kara ordeņa kavalieru brāļu Pauļa un Otto Palmu atdusas vietā. Iedzīvotāji aicināti pievienoties.

Lāpu gājiens uz Lāčplēša Kara ordeņa kavaliera Teodora Mendes atdusas vietu Sprinduļkalna kapsētā (Liepna)
2025-11-11 15:00 - 17:00
Liepnas tautas nama lāpu gājiens uz Lāčplēša Kara ordeņa kavaliera Teodora Mendes atdusas vietu Sprinduļkalna kapsētā. Ugunskurs un silta tēja pēc gājiena pie tautas nama.

Lāpu gājiens un piemiņas brīdis Somu karavīru Brāļu kapos Bejā
2025-11-11 16:30 - 17:30
Lāpu gājiens un piemiņas brīdis Somu karavīru Brāļu kapos Bejā. Aicināti pievienoties Jaunalūksnes pagasta iedzīvotāji un viesi. Pulcēšanās bibliotēkas pagalmā, ņemot līdzi lāpas, sveces un ziedus, lai godinātu par Latvijas neatkarību kritušo karavīru piemiņu. Pēc gājiena varēs sasildīties ar tējas tasi.

Lāpu gājiens un piemiņas brīdis “Atceries. Godā. Sargā.” (Mālupes kapi)
2025-11-11 16:30 - 17:30
No Mālupes Saieta nama Lāčplēša dienai veltīts lāpu gājiens un piemiņas brīdis “Atceries. Godā. Sargā.” Mālupes kapos.

Spēlfilma “Tīklā TTT leģendas dzimšana” (Liepnas TN)
2025-11-11 16:30 - 18:30
Liepnas tautas namā filma “Tīklā TTT leģendas dzimšana”. Meitene no Staļina laika Rīgas cer kādudien atkal satikt emigrācijā mītošo brāli, spēlējot basketbolu, viņas apņēmība iedvesmo ne tikai komandu, bet arī visu nāciju – tā rodas leģendārākā sieviešu basketbola komanda Eiropas vēsturē “TTT Rīga”.

Lāpu gājiens no Veclaicenes tautas nama uz Katiņkalnu (Veclaicene)
2025-11-11 19:00 - 21:00
Lāpu gājiens no Veclaicenes tautas nama uz Katiņkalnu. Būs iespēja sildīties pie viena ugunskura, vienoties sarunās un dziesmās. Lūgums līdzi ņemt pavisam nelielu cienastu, ko kopīgi dalīt ar citiem, svecīti, ar ko izgaismot Katiņkalnu, un lāpu – gājienam.

Spēlfilma | TĪKLĀ. TTT LEĢENDAS DZIMŠANA
2025-11-13 18:30 - 20:20
Filma veltīta 20. gadsimta izcilākajai sieviešu basketbola komandai “TTT”, kuras rašanās stāstā savijās mīlestība, drosme un vēlme pretoties padomju varas totalitārajam režīmam. “TTT” 12 reizes pēc kārtas izcīnījusi PSRS čempionāta zelta medaļas, 18 reizes uzvarējusi Eiropas Čempionvienību kausā (mūsdienās tas būtu pielīdzināms FIBA Eirolīgai) un iekļauta Ginesa rekordu grāmatā.

Filmas stāsta centrā – vien retajam zināmā Dzidra Uztupe-Karamiševa, ilgstoši vienīgā latviete Staļina laika PSRS izlasē, TTT pirmā kapteine un daudzkārtēja čempione, kurai basketbols bija instruments, lai pašai savu ārkārtīgi svarīgu iemeslu dēļ apspēlētu gan VDK, gan visu PSRS sistēmu.

Lomās: Agnese Budovska, Jēkabs Reinis, Artūrs Skrastiņš, Artūrs Smoļjaņinovs, Rēzija Kalniņa, Evelīna Otto, Gatis Gāga, Marta Lovisa Jančevska, Raimonds Celms, Natālija Živeca, Anatolijs Fečins.

Biļetes: https://www.bilesuparadize.lv/lv/event/157229

Latvijas Republikas Proklamēšanas gadadienai veltīts svinīgs koncerts “Savu zemīti daudzinot” (Pededzes TN)
2025-11-15 11:00 - 13:00
Pededzes tautas namā Latvijas Republikas Proklamēšanas gadadienai veltīts svinīgs koncerts “Savu zemīti daudzinot”. Piedalās Signe Baltere un Ingus Staško. Pasākumā tiks godināti Pededzes pagasta aktīvākie iedzīvotāji.

Senioru kopas “Noskaņa” tikšanās (Alsviķu KN)
2025-11-15 12:00 - 15:00
Alsviķu kultūras namā senioru kopas “Noskaņa” ikmēneša tikšanās – vēsturisko notikumu apskats.

Koncertstāsts “Es zīmēju Latviju četros gadalaikos” (Alsviķu KN)
2025-11-15 15:00 - 16:30
Alsviķu kultūras namā koncertstāsts “Es zīmēju Latviju četros gadalaikos” – vokāls Santa Sāre, pianists Ģirts Ripa, perkusionists Mārcis Kalniņš. Skaistākās latviešu dziesmas apvienotas stāstā par Latviju četros gadalaikos.

Muzikāli literārs stāsts “Alūksnieša sirds”
2025-11-15 16:00 - 17:00
Kad mūzika satiekas ar atmiņām, dzimst stāsts – par mīlestību, jaunību un Alūksni.Muzikāli literārais stāsts “Alūksnieša sirds” ved skatītāju cauri laika viļņiem – no pagājušā gadsimta septiņdesmitajiem gadiem līdz šodienai, ļaujot sajust, ka patiesas emocijas nepazūd, tās tikai maina skanējumu.

Stāstā skan alūksnieša Dzintara Ozoliņa septiņdesmitajos gados radītās dziesmas, ko izpilda trīs toreizējie jaunieši – Zigmārs Krūmiņš, Didzis Eglītis un Normunds Jantons. Viņu balsis un ģitāru tembri atdzīvina jaunības laiku, kad mīlestība bija vienkārša un patiesa, reizē arī sāpīga un tieša.

Alūksnes novada dažādu paaudžu literātu Modas Sedlenieces, Igora Maksimenko, Zanes Ļuļes, Lūcijas Sāgamežas-Nāgeles un Jura Zaķa dzejas rindas savīsies ar mūziku, kļūstot par vienotu mīlestības stāstu. Dzejoļus ierunājuši Daiga Bētere, Sanita Eglīte, Normunds Jantons, Krišjānis Zadumins un Didzis Eglītis.

Uz skatuves fonā elpos Alūksnes ezers Diānas Lozko video mirkļos. Kā jaunības atmiņu un laika turpinājuma simbols stāstā piedalīsies jaunie Alūksnes cilvēki – Krišjānis Zadumins un Anastasija Asilgarajeva.

Stāsta režisores – Daiga Bētere un Sanita Eglīte

Skaņa un gaisma – Jurijs Marinovs

Dzintars Ozoliņš (laikabiedriem atpazīstams kā Džims) dzimis 1963. gadā 30. decembrī, miris 2005. gada novembrī Grieķijā. Savus pirmos dziesmu vārdus un melodijas viņš radīja, mācoties Alūksnes 1. vidusskolā. Mūzika bija viņa jaunības valoda un sapņi. Dziesmas tika dziedātas kopā ar draugiem, muzicējot skolas estrādes ansamblī. Tās precīzi atspoguļo septiņdesmito gadu jauniešu domas, viņu izteiksmes brīvību, pirmās jūtas un pirmo sāpīgo pieredzi. Un tomēr – pat visskumjākos vārdus un melodijas caurstrāvo mīlestība.
